KIRJALLINEN KYSYMYS E-1601/02 esittäjä(t): Alexander Radwan (PPE-DE) komissiolle. Oradean yliopiston tukeminen (Romania).



Virallinen lehti nro 301 E , 05/12/2002 s. 0190 - 0192



KIRJALLINEN KYSYMYS E-1601/02 esittäjä(t): Alexander Radwan (PPE-DE) komissiolle (5. kesäkuuta 2002) Aihe: Oradean yliopiston tukeminen (Romania) Romanialainen Oradean yliopisto osallistuu moniin Euroopan unionin ohjelmiin. Oradean yliopistoon kuuluvia laitoksia on myös Euroopan unionin jäsenvaltioiden alueella. 1. Maksetaanko Euroopan unionin tuki suoraan Oradean yliopistolle, joka sitten toimittaa tuet eteenpäin vai maksetaanko tuki suoraan laitoksille? 2. Toimittaako Oradean yliopisto tarkat tiedot siitä, mille tiedekunnille ja laitoksille Euroopan unionin tukea jaetaan sekä tukena maksetut summat? 3. Kuinka yksityiskohtaisesti maksetut tuet on ilmoitettava? 4. Miten on taattu, että tukirahat käytetään ainoastaan julkisiin tarkoituksiin? 5. Millaisia summia eri laitokset saavat? Ovatko maksutositteet saatavilla? Viviane Redingin komission puolesta antama vastaus (18. heinäkuuta 2002) 1. Oradean yliopisto on saanut yhteisön rahoitusta Sokrates/Erasmus-toimintaohjelman (toiminta 1 korkeakoulukohtaiset sopimukset) puitteissa eurooppalaisen opintosuoritusten ja arvosanojen siirtojärjestelmän (ECTS) toteuttamiseen ja liikkuvuustoimien järjestämiseen. Lukuvuonna 20002001 laitos osallistui kreikkalaisen yliopiston koordinoimaan opetussuunnitelmien kehittämishankkeeseen ja sai Erasmus-rahoitusta tähän tarkoitukseen. Varat maksettiin yliopiston ilmoittamalle tilille. Lukuvuonna 20012002 Oradean yliopisto osallistui yhteistyökumppanina kahteen intensiiviohjelman, yhteen opetussuunnitelmien kehittämisohjelmaan sekä edellisen opetussuunnitelmien kehittämisohjelman tulosten levittämistä koskevaan hankkeeseen. Rahoitusjärjestelmään tänä vuonna tehtyjen muutosten vuoksi varat näihin toimintoihin maksetaan koordinoiville yliopistoille, jotka jakavat kumppaniyliopistoille niille kuuluvan rahoitusosuuden. Leonardo-toimintaohjelman puitteissa ei rahoitettu yhtäkään Oradean yliopiston koordinoimaa keskitettyä hanketta. Muiden Romanian julkisten yliopistojen tavoin Oradean yliopisto oli mukana myös Phare-ohjelmasta vuonna 1996 rahoitetussa korkeakoulutuksen uudistusohjelmassa. Mikään näistä yliopistoista ei saanut suoraa tukea vaan laitteita (ohjelmistoja ja koneita). Lisäksi yliopistot hyötyivät koulutustoimista ja opintokäynneistä ja järjestivät itse yhden seminaarin. Yhteisön tutkimuksen ja teknologisen kehittämisen viidennessä puiteohjelmassa ainoa Oradean yliopiston kanssa tehty sopimus on liitännäistoimenpide, jolla pyritään tukemaan korkean tason tieteellisiä tapaamisia (sopimus nro HPCF-C2000-0039 European Summer School on geothermal energy applications). Ainoastaan TTK-hankkeeseen viidennen puiteohjelman yhteydessä osallistuva oikeussubjekti, joka on allekirjoittanut sopimuksen yhteisön kanssa, voi saada yhteisön rahoitustukea. Rahoitustuki maksetaan siis suoraan sopimuspuolelle yhteisön kanssa allekirjoitetun sopimuksen mukaisesti. 2. Sovellettujen sääntöjen mukaisesti yliopisto on vastuussa edellä mainittujen Erasmus-varojen jakamisesta toimintaan osallistuville tiedekunnilleen hankehakemuksen mukaisesti. Koska yliopisto on komission sopimuspuoli, sen on toimitettava loppuraportti rahoitetuista toimista. Raportissa edellytetään muun muassa yliopiston aikaansaamien menojen perustelua. 3. ja 4. Loppuraportissa edellytetään menojen perustelua Erasmus-toimittain ja tukikelpoisen kustannuserän mukaan rahoitussopimuksen ehtojen mukaisesti. Lisäksi tuensaajan on toimitettava toimintakertomus. Komissio arvioi loppuraportin teknisen avun toimiston ja ulkopuolisten asiantuntijoiden avustuksella. Jos loppuraportissa ilmenee epäjohdonmukaisuuksia tai muita puutteita, komissio pyytää tuensaajaa toimittamaan lisätietoja tai vaatii maksujen palauttamista. Vuonna 20002001 toteutettuja Erasmus-toimia koskeva loppuraportti toimitettiin 1. marraskuuta 2001, ja sitä arvioidaan parhaillaan. Vuonna 20012002 toteutettuja Erasmus-toimia koskeva loppuraportti on toimitettava 1. marraskuuta 2002 mennessä. Edellä mainitun tutkimussopimuksen osalta oikeussubjektin oli mainittava yksityiskohtaisesti seuraaviin toimiin liittyvät kulut: - nuorten tutkijoiden osallistuminen (matka-, oleskelu- ja osallistumiskulut) - kutsuttujen pääpuhujien/luennoitsijoiden ja tieteellisten järjestäjien, mitä tahansa kansallisuutta olevat tieteelliset konferenssikomiteat mukaan luettuina, osallistuminen (matka- ja oleskelukulut) - hankkeen organisoiminen. Yhteisön rahoitusosuus perustuu esitettyjen kustannusten prosenttiosuuteen. Näiden kustannusten on oltava välttämättömiä hankkeen kannalta, niiden on täytynyt todella toteutua ja ne on täytynyt kirjata menot aiheuttaneen osallistujan tilikirjanpitoon tai veroasiakirjoihin. Yhteisön ohjelmista tuettujen toimien täytäntöönpanoa voivat tarkastaa myös komissio ja/tai Euroopan tilintarkastustuomioistuin. 5. Ks. kohdat 1 ja 2 edellä.